ممفيس

ممفيس او منف - Memphis ، بال يونانى: Μέμφις ،كانت العاصمة القديمه لأول مملكه فى مصر السفلى ، و عاصمة مصر فى عصر المملكه القديمه و من تأسيسها الى سنه 2200 قبل الميلاد. و بفترة أقصر فى المملكه الجديده. و مركز ادارى طول التاريخ القديم ممفيس تعتبر من اعظم عواصم مصر القديمه. ارتبطت نشاتها بقيام الوحده بين دلتا النيل و الصعيد ايام الملك مينا ، و بقت عاصمة مصر فى عصر الدوله القديمه و العاصمه الاداريه و العسكريه فى وقت الدوله الحديثه. معبود ممفيس كان الاله بتاح و جبانتها الضخمه كانت تمتد من ابو رواش فى الشمال الى اللشت فى الجنوب ، و فيها اروع امثلة العماره و الفنون المصريه بدون منازع. امتدت ممفيس و توسعت على شط النيل الغربى لحد مشارف الجيزه ، و على الشط الشرقى لحد منطقة حى مصر القديمه زى ما بتتسما دلوقت و كانت اسمها " خرى عحا " بمعنى " مكان المعركه " ، و الناس كانو بيعدو فيها و هما رايحيين من ممفيس لـ اون القديمه. اسكندر الاكبر زار ممفيس لما دخل مصر و اتتوج فيها ، و فى العصر البطلمى اسكندريه بقت عاصمة مصر لكن ممفيس مافقدتش مكانتها. المملكه القديمه مؤسس المملكه القديمه هو الملك زوسر و كانت عاصمتها فى مدينة منف. من الملوك المشاهير كمان اللى حكموا مصر فى الفتره دى سنفرو ، خوفو و خفرع و منكاورع. الاسم اسم "ممفيس" Μέμφις هو اسم يونانى تحريف لاسم هرم بيبى التانى من نفر. اللى بقا منف فى القبطى. نارمر اسس اول عيلة حاكمة ,و عمل جيش جامد يحمى البلد, و عمل ممفيس عاصمة مصر. ممفيس ( منف ) و جبانتها فى منطقه بقت موقع مهم من مواقع التراث العالمى التابعه لمنظمة اليونيسكو من سنة 1979. ممفيس على موقع التراث العالمى ممفيس موقع تراث عالمى لينكات برانيه ممفيس – صور وتسجيلات صوتيه و مرئيه على ويكيميديا كومونز (الإنجليزية) ممفيس معرف قاعده بيانات الملف للسلطه الافتراضيه الدوليه (الإنجليزية) ممفيس معرف مخطط فريبيس للمعارف الحره (الإنجليزية) ممفيس معرف قاعده البيانات الجغرافيه لموقع جيونيمز (الإنجليزية) ممفيس معرف مكتبه الكونجرس (الإنجليزية) ممفيس معرف ملف استنادى متكامل (الإنجليزية) سبب التسميه مشاهير ممفيس مصادر